**“Кыргыз Республикасынын Салык кодексине өзгөртүүлөрдү киргизүү жөнүндө” Кыргыз Республикасынын Мыйзам долбоору тууралуу” Кыргыз Республикасынын Өкмөтүнүн токтом долбооруна негиздеме-маалымкат**

**1.Максаты жана милдети**

“Кыргыз Республикасынын Салык кодексине өзгөртүүлөрдү киргизүү жөнүндө” Кыргыз Республикасынын Мыйзам долбоору тууралуу” Кыргыз Республикасынын Өкмөтүнүн токтом долбоору Кыргыз Республикасынын Конституциясынын 79-беренесине жана “Кыргыз Республикасынын Өкмөтү жөнүндө” Кыргыз Республикасынын конституциялык Мыйзамынын 31-беренесине ылайык иштелип чыкты.

2. Баяндоочу бөлүк

Токтом долбоору менен “Кыргыз Республикасынын Салык кодексине өзгөртүүлөрдү киргизүү жөнүндө” Кыргыз Республикасынын Мыйзам долбоорун жактыруу жана Кыргыз Республикасынын Жогорку Кеңешинин кароосуна киргизүү сунушталууда.

Белгиленген мыйзам долбоору менен Кыргыз Республикасынын Салык кодексине тийиштүү өзгөртүүлөрдү киргизүү сунушталгандыгын эске алып, токтом долбоору менен Кыргыз Республикасынын Экономика министрин жогоруда белгиленген Кыргыз Республикасынын мыйзам долбоорун Кыргыз Республикасынын Жогорку Кеңешинде кароодо Кыргыз Республикасынын Өкмөтүнүн расмий өкүлү катары аныктоо сунушталууда.

3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору

Кыргыз Республикасынын Өкмөтүнүн ушул токтом долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

4. Коомдук талкуунун жыйынтыктары жөнүндө маалымат

Кыргыз Республикасынын Өкмөтүнүн киргизилип жаткан токтом долбоору жарандардын жана юридикалык жактардын кызыкчылыктарын козгобогондугун, ошондой эле ишкердик ишин жөнгө салууга багытталбагандыгын эске алып, "Кыргыз Республикасынын ченемдик укуктук актылары жөнүндө" Кыргыз Республикасынын Мыйзамынын 22-беренесинде каралган коомдук талкуулоо жол-жобосун өткөрүү талап кылынбайт.

5. Долбоордун мыйзамдарга шайкеш келишине талдоо жүргүзүү

Берилген долбоор колдонуудагы мыйзамдардын, ошондой эле Кыргыз Республикасы катышуучусу болгон, белгиленген тартипте күчүнө кирген эл аралык келишимдердин ченемдерине карама-каршы келбейт.

6. Каржылоо зарылдыгы жөнүндө маалымат

Кыргыз Республикасынын Өкмөтүнүн ушул токтом долбоорун кабыл алуу республикалык бюджеттен кошумча финансылык сарптоолорго алып келбейт.

7. Жөнгө салуучулук таасирин талдоо жөнүндө маалымат

Берилген долбоор жөнгө салуучулук таасирине талдоо жүргүзүүнү талап кылбайт, анткени ишкердикти жөнгө салууга багытталган эмес.

**Министр О.М.Панкратов**